
Kaiser-filmen viser tydeligt 
de syv kugler på himlen, som 
senete blev kendt som 
lysene fra Greifswald 


En oplysende sag fra Tyskland 

Af Henning Dethlefsen 

De fleste større lande har deres egen mest berømte ufohændelse. USA 
har fx Roswell, England har Rendelsham og Frankrig har Trans en 
Provence. I Tyskland har man siden den 24. august 1990 snakket om 
„lysene fra Greifswald", herhjemme i Danmark nok bedre kendt som 
Rugenlysene. Takket være grundig efterforskning fra først Werner 
Walter og senere Hansjurgen Kohier, begge fra CENAP (Centrales 
Erforschungs-Netz Aussergewohnlicher Himmels-Phånomene) må 
mysteriet i dag siges at være løst. For nylig lagde ufo-skeptikeren Dennis 
Kirstein en sammenfattende rapport om sagen ud på nettet. En del af 
ufo-fænomenet har åbenbart sin forklaring i simpel uvidenhed om, hvad 
man kunne kalde „militære lyskilder". Alligevel dukker billeder af de 
samme o g lignen de lys stadig op på nettet som beviser for „ægte" ufoer. 

Den 24. august 1990 dukkede der pludselig en klynge af 
ildrøde kugler op på nattehimlen øst for Østersø-øen 
Rugen, som er en del af den tyske delstat Mecklenburg- 
Vorpommern. Kuglerne kunne også ses fra byen 
Greifswald inde på det tyske fastland. Et meget stort 
antal vidner kunne bagefter fortælle, hvordan kuglerne 
enten havde hængt som i en snor eller, hvordan det 
havde set ud som om, de havde bevæget sig ganske 
langsomt rundt om sig selv. Ifølge en fantasifuld 
beskrivelse, havde „skiverne" endog foretaget vanvittige 
manøvrer over det lokale atomkraftværk. Men der var 
også videooptagelser og fotografier, og sammen med de 
allerfleste vidners beskrivelse, bekræftede de, at der var 
tale om lysende kugler ude over havet. Især en video, 
optaget af familien Kaiser om aftenen mellem kl. 20.15 
og 21.00, vakte opsigt og blev senere gjort til genstand 
for flere artikler og TV-udsendelser. På filmen ser man 
ret klart 7 lysende kugler, der øjensynligt hænger som 
vægtløse på himlen og som til tider ledsages af mindre 
lys og små lysglimt. Hændelsen blev i første omgang 
gjort til genstand for artikler i en række tyske 
sensationsblade og aviser. 

Tyske ufologer, som fx Johannes von Buttlar, mente, at man her havde det bedste bevis for, at vi får besøg af 
rumvæsner. I flere år blev der gjort forsøg på, at finde en entydig forklaring på lysene, men uden held. I 1992 udtalte 
Michael Hesemann, historiker og forfatter til flere populære bøger om ufoer, på en ufo-konference i den ungarske 
hovedstad Budapest, at selv ikke de professionelle ufo-modstandere og debunkere trods deres fortvivlede forsøg var i 
stand til at finde nogen almindelig forklaring. Greifswald-lysene fremstod i stadig højere grad som en udfordring til 
skeptikerne. 




Johannes 
Buttlar, 
kendt som 
baronen. 



Michael 

Hesemann 


En henvendelse til SUFOI 

I 1994 skete der så noget i forbindelse med en række udsendelser i 
tysk TV om hændelsen, som ikke blot førte til en endelig opklaring 
af sagen, men også til en heftig diskussion i Tyskland om mediernes 
troværdighed i UFO-sager. Den 27. september blev Kaiser-filmen 
vist i NDR-3 udsendelsen DAS Abendstudio, og i udsendelsen Aktuell 
fra samme sender og samme dato fortalte fru Irmgaard Kaiser om 
filmen. Det var hendes mand, som havde optaget filmen. De havde 
været på campingtur til Sverige og havde gjort ophold på Rugen på 
vejen hjem, da de havde set lysene og besluttet at optage dem på 
videobånd. Et par dage før udsendelsen af programmet i tysk TV 
henvendte den tyske ufo-efterforsker Hansjurgen Kohler fra den 
tyske ufo-organisation CENAP sig til danske SUFOIs Ole Henningsen 
for at efterlyse eventuelle danske vidner. Rugen ligger trods alt ikke 
særlig langt fra Lolland-Falster. 

Efterlysningerne i Danmark gav ingen resultater, men da det tyske program 1 ARD, stadig i 1994, planlagde en 
udsendelse til den 24. oktober om lysene med titlen „UFOs - gibt es sie doch?",(UFOer- findes de alligevel?) 
forstærkede CENAP sin efterforskning. CENAP havde nemlig fundet ud af, at denne udsendelse byggede på nye 
oplysninger og analyser foretaget af en anden tysk ufo-organisation: MUFON-CES. CENAP havde dårlige erfaringer med 
lødigheden af det efterforskningsarbejde, som blev foretaget af MUFON-CES. Den omfattende efterlysningsvirksomhed i 
en lang række tyske medier med en henvisning til Kaiser-filmen, som blev vist den 27. september, gav endelig pote. 

29. Oktober 1994 * BILD * 


Overfladisk behandling på tysk TV 

Mange vidner henvendte sig som reaktion på CENAP's efterlysninger, og ud fra deres forklaringer kunne efterforskeren 
Werner Walter fra CENAP allerede dagen efter ARD's udsendelse afsløre sagens rette sammenhæng. Vidnernes 
beskrivelser understøttede den forklaring, at der var tale om lysbomber affyret af militæret. Et centralt vidne, tidligere 
officer i Østtysklands hær Luder Stock havde straks genkendt ildkuglerne som øvelsesmål for målsøgende jord-til-luft 
missiler. Kuglerne bliver sendt op fra bl.a. skibe og daler herefter langsomt ned i faldskærme. Han havde ikke blandet 
sig i debatten, fordi han regnede med, at myndighederne nok ville gribe ind med forklaringen. Kohler havde herefter 
hos myndighederne fået bekræftet at området øst for Rugen var en del af den såkaldte „Luftschiesszone 2", altså et 
område, hvor det tidligere Østtysklands luftvåben og flåde afholdt skydeøvelser sammen med deres allierede fra 
Warszawa-pagten. CENAP havde faktisk henvendt sig til ARD med de nye oplysninger inden udsendelsen, men 
senderen nægtede at ændre på programmet. Rudolf Henke, også fra CENAP, havde aftalt med en oberstløjtnant Booth 
fra det tyske luftvåben, at han skulle kigge med den 24. oktober, og også han kunne bekræfte, at der var tale om 
lysbomber, og at de mindre lysglimt, var de missiler, der var blevet affyret mod dem. Af en brevveksling mellem Rudolf 
Henke og formanden for MUFON-CES, Illobrand von Ludwiger, fremgår det, at MUFON-CES allerede før ARD- 
udsendelsen havde erkendt, at beskrivelserne pegede på lysbomber, men underlig nok ikke havde draget den logiske 
konklusion. Tværtimod fortsatte mystificeringen af sagen ufortrødent i årene efter. Forståelig nok var der mange som 
efterfølgende kritiserede ARD for en ikke-seriøs behandling af sagen. 


Kohler og den militære forbindelse 

Hansjiirgen Kohler lagde updates af Greifswald-sagen på nettet i 2011 og igen i 
2012. Han kunne konstatere, at sagen stadig spøgte rundt på nettet, inklusive 
på YouTube, som bevis for de „ægte ufoers" eksistens, fuldstændig uanfægtet, 
at den sådan set for længst var opklaret. Men han konstaterede også, at det slet 
ikke bekymrede de mennesker, som levede på stedet, og som havde oplevet 
lyskuglerne både før og efter 1990. Billeder og film fra kameraer og 
videokameraer stammede i første omgang fra ikke-stedkendte turister. Alene 
dette pegede på, at der måtte være tale om noget, som lokalt blev anset for 
„normalt". Han begyndte derfor at undersøge nærmere, hvad dette „normale", 
egentlig var. Og fordi lyskugler på himlen ikke kun er en udbredt del af ufo¬ 
fænomenet i Tyskland, er hans resultater også relevante andre steder i verden. 
Kohler tog simpelthen igen kontakt til forhenværende medlemmer af NVA, det vil 
sige det tidligere Østtysklands (DDR's) hær, som måtte antages at have et godt 
kendskab til de lysmidler, der dengang blev brugt. Og temmelig hurtigt dukkede 
der detaljerede oplysninger op, som ikke blot bekræftede lysbomberne som 
forklaring, men også kan være behjælpelige ved identificeringen af andre 
lysfænomener. I første omgang kunne det konstateres, at der var en meget stor 
mængde forskelligartet ammunition med forskellige betegnelser: Der var både 
lysbomber, lysgranater, lysraketter og lysminer. 



Hansjiirgen Kohler (th), CENAP, og 
SUFOI's Ole Henningsen, debatterer 
Riigen-lysene ved et gensyn i 2012. 
Efter besøget i Danmark opsøgte 
Hansjiirgen Kohler bl.a. redaktionen 
på Ostsee-Zeitung i Greifswald for 
at finde yde rligere inf o rmationer o g 
dokumenta 


herkomst. 



Lysbomber af typen SAB 

r 


Synderen identificeres: SAB lysbomber 

Hurtigt koncentrerede Kohler undersøgelsen om nogle store lysbomber af typen SAB. Disse 
lysbomber kan oplyse et område med en radius på op til 2 km og brænde i op til 7 Vi minut. 

Der er ikke tale om en enkelt lyskilde, men om netop 7 mindre lyskugler, der hænger i hver 
deres faldskærm og falder i en klynge. Præcis som kuglerne på Greifswaldfilmen. 

Lysbomberne bliver kastet ud fra en højde af ca. 10 kilometer, og med en 
faldhastighed på helt ned til ca. 2 meter i sekundet ville man på 30 kilometers 
afstand have haft meget svært ved at observere lyskuglernes fald. Det ville se 
ud som om, de stod stille i luften. 

Sådanne lysbomber kunne selvfølgelig bruges til at oplyse et større målområde 
på havet, men de kunne også selv bruges som mål for varmesøgende luft til luft 
missiler af fx typen R-3S, R-13M, R-73 osv. 

Disse missiler blev brugt af både Østtysklands, Polens og Tjekkoslovakiets 
luftvåben som bevæbning på bla. jagere af typen MIG 21 og jagerbombere af 
typen MIG 23 og SU 22. Et hyppigt anvendt argument fra MUFON-CES imod lysbombeforklaringen var, at 
observationen af Greifswald-lysene varede i fra tre kvarter til en hel time, medens SAB-kuglerne jo kun havde en langt 
kortere varighed. 



R3-S missil, som blev brugt af både 
det østtyske, polske og 
tjekkoslovakiske luftvåben 













Her vælger man imidlertid at ignorere den 
kendsgerning, at ingen af vidnerne kunne 
give præcise tidsangivelser eller iagttog 
fænomenet i hele sin længde. Ingen af 
filmene har heller tilnærmelsesvis den 
længde. Man tager ikke med i betragtningen, 
at der sandsynligvis har været FLERE 
lysbombe-nedkastninger. 

De allerfleste vidner beskriver faktisk, 
hvordan lysene forsvandt for senere at dukke 
op igen, men på et andet sted. Vidnerne 
opfatter altså lysene som de samme, men i 
virkeligheden er der tændt endnu en 
lysbombe lidt længere væk. 

At flere af vidnerne beskriver lysenes 
forsvinden som, at de gik ud, bekræfter 
ligeledes, at de faktisk havde set militære 
lysbomber. 

En analyse foretaget af Dennis Kirstein til sin 
gennemgang af sagen på nettet i 2014 af et 
enkelt billede fra en af filmene, viser tydeligt 
den karakteristiske røgudvikling fra 
lysbomberne, som allerede blev omtalt i 
brevvekslingen mellem von Ludwiger og 
Henke i 1994. Hvis man stadig skulle være i 
tvivl kan man betragte en film fra en russisk 
militærøvelse, der blev foretaget nær Set. 
Petersborg over Ladogasøen i april 2012. Her 
deltog både SU-27, MIG-29 og MIG-31 
kampfly i en større øvelse, hvor der blev 
skudt til måls efter netop SAB lysbomber med 
både maskinkanoner og missiler. De typiske 7 
lysende kugler er her meget tydelige. 

En SAB lysbombe indeholder syv mindre 
lysbomber, som daler ned i faldskærm 

Dennis Kirstein 

om sagen, at dette ikke er korrekt. 


Underlige, dansende stjerner fra 
Tjekkoslovakiet 

Selvom det der udløste ufo-observationerne i 1990 således må siges at være løst i al fald 
siden 1994, så vokser træerne dog ikke ind i himlen. Det blev i lang tid antaget, at det var 
østtyske styrker, som stod bag lysbomberne. Dennis Kirstein viser i sin net-artikel fra 2014 



Fotoet fra briefinglokale for Jagereskadrille 9 var med til at dokumentere udbredelsen af 
Luftschiesszone 2. 







> Greifswalder 
Bodden 


Luftschieszone 2 her markeret med rødt. Dennis Kirstein har med grøn cirkel markeret det 
område, hvor Greifswald-lysene sandsynligvis har befundet sig ud fra vidneudsagn fra 
observatørerne. 

En videre undersøgelse viste imidlertid, at zonen havde været under russisk kontrol og 
blev brugt af flere forskellige luftvåben. Kirstein rettede derfor henvendelse til 
arkiverne i både Polen og Tjekkiet, de to mulige kandidater, men fra Polen lød det, at 
man ikke kunne finde noget, og fra Tjekkiet, at disse papirer var blevet destrueret for 
lang tid siden. I stedet rettede Kirstein i 2012 henvendelse til flere tidligere 
medlemmer af Østtysklands hær. Og det gav resultater. En ledelsesofficer for jagerne 
fortalte, hvordan han sandsynligvis netop den 24. august 1990 var blevet ringet op kl. 
ca. 22.00 og temmelig ophidset udspurgt om, hvad det var for nogle underlige 
stjerner, som dansede rundt på den østlige himmel. Der var 10-15 stk., hvilket var et 
usædvanligt stort antal. Officeren havde straks ringet til sin foresatte og fået 
bekræftet, at der foregik øvelser i Luftschiesszone 2. Senere hørte han, at ufologer 
havde konstrueret en „hemmelighedsfuld" historie, men i hæren sagde man dengang, 


En MIG 21 jager affyrer 
missil af typen R-13M 


et 


det var tjekkerne. 


Det trivielle kontra det sensationelle ufo-fænomen 

Især Werner Walters, Hansjurgen Kohiers og Dennis Kirsteins undersøgelser må i dag siges at have 
leveret den endelige forklaring på Greifswaldlysene. Sagen demonstrerer selvsagt mediernes til 
tider særdeles uheldige og overfladiske behandling af ufo-fænomenet. Deres interesse i en 
sensationel „mystisk" præsentation skygger alt for tit for en rationel tilgang. Og det sker åbenbart 
også for medier, med et i øvrigt godt omdømme for sober journalistik som fx ARD. Mystikken 
gribes herefter af ufologerne og bruges som et argument for deres påstande. Hvis sagen senere 
viser sig ikke at holde, kan man jo bare sige, at der ikke var tale om „ægte" ufoer, og så bevæge 
sig videre til andre og stadig ikke-opklarede sager. Dem er der tilsyneladende aldrig mangel på. Og 
tilsyneladende heller ikke på mennesker, som er villige til at hoppe med på vognen. Problemet er 
tydeligvis også, at de mennesker, som i en konkret sag ikke ser noget usædvanligt, og som måske 
endda betragter det som noget trivielt, slet ikke registrerer det som noget interessant og derfor 
ikke blander sig i debatten. 

Ufologien beskæftiger sig jo nærmest pr. definition ikke med det sædvanlige, men med det usædvanlige og 
uforklarlige. Et uidentificeret flyvende objekt (UFO) ophører jo med at være genstand for ufologien, så snart det bliver 
identificeret som noget andet - som regel noget ganske trivielt - end netop et fremmed rumskib. Når dette sker igen og 
igen, forsvinder interessen tit og erstattes af mere produktive interesser, også hos mennesker som ellers har 
interesseret sig for fænomenet i mange år. Og hvem kan fortænke dem i det? Alle andre end dem med en stærk tro på 
fx rumskibshypotesen sies simpelthen fra. Ufo-efterforsker Werner Walter udtalte i 2005, at sagen om Greifswald- 
ufoerne var den sag, der mest banebrydende havde indflydelse på hans opfattelse af hele ufo-fænomenet: Hvis 
Tysklands største ufo-sag kunne have en så simpel forklaring, hvad er de andre „mindre" sager så værd? 


Werner Walter 


Luftschiesszone 2 ligger rigtig nok på det tidligere Østtysklands territorium, men det blev også brugt af andre lande fra 
Warszawa-pagten til luftskydeøvelser med fly. Kirstein fandt i bogen „Die andere deutsche Luftwaffe" fra 1992 af 
militærhistorikeren Manfred Kanetzki et foto, som viser planlægningstavlen i briefinglokalet for det østtyske 
Jagdgeswader 9 - jagereskadrille 9. Efter en forstørrelse af fotoet afslørede skriften på tavlen, at lige netop det område 
af zonen, hvor Greifswaldlysene var blevet iagttaget, i al fald omkring datoen d. 22 august havde været spærret pga. 
øvelser. Forskelle i skriften viste, at man løbende havde rettet i datoen, hvilket tydede på en længere øvelse, som 
meget vel kunne række ud over d. 22. To artikler fra henholdsvis Die Bild in Berlin og Super Illu fra 1990 viser, at 
lignende lys som Greifswaldlysene var blevet set i området længe før den 24. august. Flere uger faktisk. Og hver gang 
mellem kl. 21 og 23. Og tidsrummet på tavlen var 15.00-23.00, hvilket også passer perfekt med tiden for 
Greifswaldlysene. _ 


Luftschiesszone II 

Indtil da havde han brugt mindst 50.000 euro og uendelig megen tid på at efterforske ufoerne, og det hele virkede nu 
som spild af kreativ energi. Folk med interesse i en ærlig opklaring af ufo-fænomenet vil næppe være enig med ham i 
det sidste! 


En nødvendig konklusion og Ockams 

ragekniv 

Dennis Kirstein pointerer i sin gennemgang af sagen fra 2014 vigtigheden af, at 
ufologerne tager sagen om Greifswaldlysene til sig og drager de nødvendige 
konklusioner. Uden dog at gøre sig de store forhåbninger! Ufologerne fremstiller 
alt for ofte sig selv som ofre for latterliggørelse og videnskabens ligegyldighed, 
samtidig med, at de simpelthen nægter at underkaste sig de mest fundamentale 
spilleregler for sober videnskabelig undersøgelse og kritik. 

Et af videnskabens mest anvendte principper hedder Ockams ragekniv. Det blev 
først anvendt af en engelsk middelaldermunk ved navn Ockam, og går i al 
korthed ud på, at man altid bør foretrække forklaringen, som forudsætter 
antagelsen af det færreste antal hypoteser. 

I sagen om Greifswaldlysene betyder det: 

Hvis man efter en nøjere undersøgelse kan sige, at noget opfører sig og 
fuldstændig ser ud som lysbomber i et område, hvor man fra gennemført 
efterforskning ved, at sådanne lysbomber bliver brugt, så er der ingen fornuftig 
grund til at antage noget andet. 

Med mindre naturligvis at der dukker meget stærke indicier/argumenter op for 
nogle nye ting, som så må stå for en nærmere prøvelse. 

Hvis man derfor fortsat omkring Greifswaldlysene fremturer med snak om 
„mystik" eller „rumskibe", eller tesen „ja, men det kunne jo være, at..." så har 
man ikke gjort sin research rimeligt og må stå på mål for kritik. 



Kilder: 

Dennis Kirstein: Die Ufo Lichter von Greifswald - Gelost 
htto: //www. ufo-information.de/index.php/aktuelles/webloa/278-ufo-lichter-qreifswald 

Neue Informationen zu den Greifswald Ufos 

http://www.ufo-information.de/index.php/aktuelles/webloq/257-qreifswald-ufos 

Die Greifswaldlichter - UFO Alarm Uber der Ostsee 1990 Indizienbeweise bringen Deutschlands 

g ro 13 tes Ufo Mysterium zu Fa 11 

http://www.ufo-information.de/imaqes/PDF/Artikel/Greifswald Abschlussbericht.pdf 
Hansjurgen Kohier: http://www.hikc.de/ bloq/search/taq/Greifswald%20UFOs%2Qqel%C3%B6st 

Werner Walter: Das UFO-Phånomen von Greifswald - Ein deutscher Klassiker (Skeptiker 4/1999) 
openPR - Die legendåren Greifswald-UFOs von 1990 verånderten auch die Einstellung eines UFO- 
Forschers in Mannheim - Pressemitteilung von CENAP-Mannheim 

http://www.openpr.de/news/58905/Die-leqendaeren-Greifswald-UFQs-von-1990-veraenderten- 

auch-die-Einstellunq-eines-UFO-Forschers-in-Mannheim.html 

Ole Henningsen: Sandheden om Greifswald-filmen, UFO-Nyt nr. 1, 1995 


I Dennis Kirsteins rapport samt på 
Hansjurgen Kohlers blog kan der 
ses en utrolig mængde detaljerede 
informationer 
lysene. Se kild« 



Ockams ragekniv 

fjerner alle 

„unødvendige" 
forklaringer. Deraf 
navnet. 


Videoer: 

UFOs und es gibt sie doch - ARD ufo-dokumentar 1994,Teil 1 - YouTube 
http://www.voutube.com/watch?v=A63M62oXX7o 

Report on Greifswald UFO case (1990) - YouTube 
http://www.voutube.com/watch?v=8op0 N59rkU 

Greifswald-Ufo: Case closed @ gwup \ die skeptiker 
http://bloq.qwup.net/2012/ll/25/qreifswald-ufo-case-closed/ 

UFOs oder IFOs - YouTube 

http://www.voutube.com/watch?v=KKhqBd9eGcA 
UFO-Skeptiker Werner Walter zu Gast bei „Unter uns" - YouTube 
http://www.voutube.com/watch?v=hUz7xsPxmvE 

Tag 3 zu jenem erinnerungswurdigen Jahrestag vor 22 Jahren als die Greifswald-UFO-Lichter an diesem Abend 
auftauchten - die eXtra-Nightairshow an der Ostsee sondersgleichen bis damals... - Ufo-meldestelle 
http://ufo-meldestelle.bloq.de/2012/08/21/taq-3-erinnerunqswuerdiqen-iahrestaq-22-iahren-qreifswald-ufo-lichter- 

abend-auftauchten-extra-niqhtairshow-ostsee-sondersqleichen-damals-14586863/ 




















Gå på opdagelse! 

På ufo.dk har vi tilføjet links til nye hjemmesider, som vi anser for seriøse og værd at bruge tid på: 

thehoaxkiller.com 

Research and analysis that exposes the hoaxes 

Se fx afsløringerne af populære ufovideoer på YouTube, heriblandt optagelsen af „ufoen" over Tempelbjerget i 
Jerusalem. 

Isaac Koi - UFOs and Rationalitv 

Masser af sund fornuft og et kritisk syn på ufomyten, bl.a. de "bedste" ufohændelser og videoer. 

The UFO Trail 
Jack Brewers blog 

Unidentified Aerial Phenomena - scientific research 

An examination of aspects of Unidentified Aerial Phenomena (UAP) from a scientific perspective 
Blog med indlæg fra Keith Basterfield og Pauline Wilson 


Nyt fra SUFOI's Fotoafdeling 

Af Ole Hermingsen 

4900 Nakskov 6. 
november 2014 

På Facebook offentliggjorde Liv Lund Pedersen fra 
Nakskov et foto, hun tog den 6. november 2014 kl. ca. 

16.45 - 17.00: 

Er der Andre der har set dette over Nakskov by? 

Bevægelsen fra dette , lignede enten en meteor eller et 
fly med ild i. 

Der var uden tvivl en hale af flammer. 

Har andre end vi set det? 

Der kom en lang række mere eller mindre seriøse 
kommentarer til Liv Lund Pedersens efterlysning. Andre 
havde også bemærket det klare lys på sydvesthimlen 
inden for det angivne tidsrum, ligesom der også var 
oplysninger om andre tilsvarende lys i tidsrummet. 

SUFOI's konklusion: 

Ud fra udseende af foto og beskrivelser fra observatøren 
samt flere andre observatører, har der med stor 
sandsynlighed været tale om en kort contrail fra et fly 
stærkt oplyst af den lavtstående sol på sydvesthimlen. 

Aftegningens udseende på fotoet skyldes formentlig det 
skarpe lys. 

Fotografen anfører, at der kom flere lys, og ud fra data 
fra FliqhtRadar24.com er der flere mulige kandidater, 
afhængig af det nøjagtige optagelsestidspunkt. 

Sandsynligvis er der tale om CK205 (en Boeing 747) 
undervejs fra Shanghai til Amsterdam eller alternativt 
AI113 (en Boeing 787-8 Dreamliner undervejs fra Delhi 
til Birmingham. 

Men flere fly, der kan have forårsaget dette 
usædvanlige syn, fandtes på denne del af himlen 
mellem 16.45 og 17.00. 

Se andre contrail-fotos fra visse tidligere fotosager: 
http://www.sufoi.dk/ufo-mails/um-2014/uml4- 

170.phi , 

http://www.sufoi.dk/ufo-mails/um-2012/uml2-150.php og 

http://www.sufoi.dk/ufo-mails/um-2010/uml0-123.php . 
















Af Ole Henningsen 


Løst og facts 

thailandske højtider og 
en yndet skik bl.a. at 
opsende disse himmellanterner. I forbindelse 
med den netop overståede årlige Loy 
Krathong-fest har myndighederne truet med 
hårde straffe, hvis opsendelse foregik tæt på 
f.eks. lufthavne. 

Livstids- eller dødsstraf virker dog lidt 
overdrevet, men skal formentlig ses i lyset af 
den aktuelle politiske situation i landet. 


„Opsendelse af papir lanterner i nærheden af lufthavne kan være meget farligt for flysikkerheden og er en kriminel 
handling udtaler det lokale politi til Reuters.„De, der overtræder loven , vil blive behandlet i overensstemmelse hermed 
og risikerer livstidsfængsel eller dødsstraf." 

Nogle flyselskaber aflyste flyvninger og andre ændrede deres tidsplaner under festivalen. Bangkok havde indsat 2.000 
ekstra politifolk på gaderne og forbudt salg af fyrværkeri og himmellanterner i visse dele af byen ifølge Bangkok Post. 
Formålet var at mindske skaderne fra nedstyrtede lanterner, flyforsinkelser og andre økonomiske tab, rapporterer de 
lokale medier. http://www.thequardian.com/world/2014/nov/05/thailand-skv-lanterns-death-penaltv 






En del af den aktuelle vejstrækning UFO-Mails læser gennemkørte i grænseområdet på vej fra 
finske Karesuando mod Narvik i Norge. Men om det var her eller længere fremme 
luftspejlingen blev observeret til venstre for vejen, kan ikke huskes i dag. Skylaget var noget 
tættere og sandsynligvis også noget lavere den aktuelle dag for ca. 23 år siden end på 
ovenstående foto. 

Fra en UFO-Mails læsere i det nordlige Norge har redaktionen modtaget denne personlige beretning om observation af 
et lysfænomen på himlen: 

For en god del år siden oplevede jeg et lysfænomen, som jeg aldrig tidligere eller senere har set magen til. Det var i 
1991 eller måske 1992. Jeg var på vej hjem efter et møde i Sodankylå i Finland og kørte vestover til Muonio og derfra 
videre nordover langs vej 21. Ca. halvvejes mellem Muonio og grænsen til Norge ved Kilpisjårvi passerer man den 
finsk-svenske grænsebyen Karesuando. 

Det er sådan, at når man har passeret Karesuando og fortsætter videre nordover, begynder landskabet at blive mere 
og mere kuperet, og samtidig er der et par ganske lange vejstrækninger, som er fuldstændig som trukket efter en 
lineal. 

En af disse strækninger går tilnærmet i retning 315° (altså nord-vest), og på den strækning fik jeg efter at have nået 
toppen af en bakke pludselig øje på et kraftig lysende ellipseformet „objekt" lavt på himlen langt forude. Dette var på et 
tidspunkt i en af sommermånederne hvor solen fortsat står relativt højt i nordvest. 



Lavt helda?kkende 
skylag. 


Solen, som ikke er 


Luftspejling. 




Læserens illustration af, hvordan det lysfænomen menes opstået, som han observerede tilbage 
i 1991/92. 

Jeg havde ikke noget fotografiapparat, og dette var længe før mobiltelefonerne havde kamera. Jeg noterede heller ikke 
ned noget på skrift, så dette jeg her fortæller er ud fra min hukommelse, og det jeg kan resonere mig frem til ved at 
studere kort og „Google Earth" over den pågældende vejstrækning. 

På vedlagte tegning ser I, hvad jeg efterhånden kom frem efter at have kørt i retning mod lysfænomenet. 

Jeg vil tro, at det var på sit mest intense da jeg først fik øje på det, samt at den afstand, jeg så det fra, var ideel for at 
„skabe" en illusion om, at der var en flyvende tallerken på himlen. 

Det lave skydække var tæt syd for fjeldet med søen. Solen var så højt oppe, at man ikke så den pga. vinkelen i forhold 
til åbningen i skydækket over søen. 

















Jeg tænker på dette hver eneste gang, jeg kører den strækning, og det eneste, jeg kan sige, er, at man ofte har solen 
ret ind i øjnene, når man kører der på sommereftermiddage på vej fra Karesuando mod Tromsø. Der ærgrer mig 
fortsat; at jeg ikke havde mulighed til at fotografere dette. 

Det som var mest utrolig var, hvor intenst lyset var, og hvor symmetrisk korrekt jeg opfattede denne fladetrykte ellipse 
at være. Men det skal dog lægges til, at symmetrien blev mere og mere opløst, jo nærmere jeg kom området, hvor 
lyset blev reflekteret fra skylaget. 

Jeg har forsøgt at finde den sø, som spejlede lyset op i det lavthængende skylag, men der er så mange mere eller 
mindre runde små søer i fjeldene, der ses i horisonten på billedet, at det bliver umulig at udpege den rette. 

Har andre af vore læsere oplevet tilsvarende fænomener, hører vi i UFO-Mails redaktion gerne herom via www. ufo.dk . 

Tycho Brahe Planetarium 25 år 

- Hvad skal vi på Mars? - og hvorfor? 

Som led i Tycho Brahe Planetariets 25 års 
jubilæumsaktiviteter afholdes den 4. december 2014 et 
arrangement i serien A fter Dark med titlen Hvad skal 
vi på Mars? - og hvorfor? 

Foredragsholder er Morten Bo Madsen, lektor på Niels 
Bohr Instituttet og leder af Mars-gruppen. Han har 
været en fast del af NASAs Mars team, og skal også 
være en del af NASAs næste store mission til Mars - 
Mars 2020! 

I mere end to år har NASA haft den 6-hjulet robot 
„Curiosity" kørende i Gale-krateret på Mars. 

Robotten styres fra Jorden og de videnskabelige 
undersøgelser varetages af mere end 400 forskere, som 
verden over er med at undersøge, hvordan der engang 
har været på Mars. 

For nylig har både NASA og Indien sendt 
kredsløbssonder til Mars. Hvad skal de lave? Til slut 
aktuelle oplysninger om ESA's og NASA's planer for den 
fremtidige udforskning af Mars. 

Arrangementet begynder kl. 19 og slutter kl. 21. Tycho Brahe Planetarium 17. april 2013. 

Yderligere Foto: Ole Henningsen 

informationer: http://planetariet.dk/oplevelser/after-dark . 



Lektor Morten Bo Madsen ved et Mars-arrangement på 





Danmarks Radios VIDEN redaktion har besøgt den rumfartsudstilling, der p.t. kan ses i Bella Center. DR var sammen 
med Kristian Pedersen, direktør for DTU Space, og her kan man kan læse nærmere om 
besøget: http://www.dr.dk/Nvheder/Viden/Naturvidenskab/2014/10/16154611.htm 


Et kig på nogle af udstillingens modeller af raketter og satellitter samt Kristian Pedersen, 
direktør for DTU Space, der afprøver en af rumdragterne (th). 

Foto: Hanne Kokkegård © DR Videnskab 

Åbningstider samt yderligere informationer om udstillingen, der fra starten fik en lidt blandet modtagelse af 
publikum: https://www.facebook.com/Gatewaytospace.dk . 











Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 

Vælg 1 af disse 7 titler: 



Mens 

Bestillingsnr.: B-082 
(værdi kr. 89,-) 



WARNING 



Berrnuda Trekanten - og andre 

myter 

Bestillingsnr.: B-085 
(værdi kr. 129,-) 




Rgswelj 

Bestillingsnr.: B-081 
(værdi kr. 89,-) 



Area 51 

Bestillingsnr.: B-080 
(værdi kr. 89,-) 


Nærkontakt 

Bestillingsnr.: B-083 
(værdi kr. 89,-) 


UFO-stvrt . 

Bestillingsnr.: B-084 
(værdi kr. 89,-) 

















Besøg fra rummet 

